﻿ Laura Pausini - Laura Xmas - Албуми
"Laura Xmas" е заглавието на новия албум на Laura Pausini, продуциран от Patrick Williams и самата изпълнителка, а за смесването отговаря Patrick.
Atlantic Records издадоха две версии на диска – на италиански и испански. Проектът е разпространен в 60 държави. "Laura Xmas", който съдържа най-известните и обичани коледни песни на всички времена, бе представен от певицата на 24 ноември в Париж, по време на специален концерт, организиран с подкрепата на Disneyland Paris.
"Винаги съм искала да създам коледен албум - споделя Laura - Да пея песните, които знам от малко момиченце, и които съм пяла в църква със семейството си… Опитах се да осъществя две неща – да издам коледен албум, и да свиря с голям бенд зад гърба си".
За новия си проект тя е избрала един от най-добрите продуценти в света - Patrick Williams, може би най-желаният за работа с биг бенд в Щатите, който записва албума с оркестър в Capitol Studios в Ел Ей. Резултатът е блестящ, с невероятно музикално качество.
"Да работя с толкова известна певица, беше изключително приятно. Laura е една от най-добрите изпълнителки, които съм срещал, много е харизматична, и беше удоволствие да работя с нея. Тя е многостранна и може да изпее всичко. Талантът ѝ да разказва истории е впечатляващ", не крие Patrick. Той продуцира някои от най-добрите музиканти, сред които Frank Sinatra, Barbra Streisand, Andrea Bocelli и Michael Bublé.
"Laura Xmas" съдържа в себе си коледната магия и я предава в 12 невероятни класики, част от асоциациите на всеки един от нас за празника.
Първият сингъл "Santa Claus Is Coming To Town" е една от най-известните и обичани коледни песни на всички времена. Изпълнението идва и с впечатляващо видео, заснето в Ebe Stignani Municipal Theatre в Imola под патронажа на правителството на Imolа и е режисирано от Gaetano Morbioli, който режисира някои от най-успешните видеа в кариерата на Laura.
Обложката на албума представя певицата, облечена в дълго червено наметало, седнала на люлка в омагьосана, заснежена гора. Създаването на картинка, която може да съществува само във въображението, е една от най-разпространените коледни традиции. Снимката е направена от Josh Rossi, един от най-изтъкнатите фотографи, успяващи да разкажат приказка чрез снимка.
Новият албум на Laura бележи края на изключително успешна година в Италия и извън. През ноември 2015 излезе "Simili", който вече има мултиплатинен статус, певицата получи номинация за Latin Grammy в категорията Grabación del Año за песента "Lado Derecho del Corazón" – испанската версия на първия сингъл от записа.
След множество успешни концерти в Италия, Laura тръгна на световно турне, което още не е приключило. Тази година изпълнителката спечели телевизионните зрители с предаването "Laura & Paola", в което си партнира с приятелката си Paola Cortellesi. С трите епизода, излъчени в прайм-тайма на телевизия Rai1, Laura получи наградата Premio Regia Televisiva за Breakthrough TV personality of the year.
Наскоро тя обяви, че се връща като жури в шоуто за таланти La Banda, и стана първият обявен артист, който участва за втори пореден сезон. Шоуто се радва на невероятен успех. Нейното участие в създаденото от Simon Cowell предаване ѝ спечели номинация за международна Emmy награда.
"Laura Xmas" е на музикалния пазар у нас от Орфей Мюзик, изключителен лицензиант на Warner Music International.
В iTunes записа може да откриете ТУК.